72 
Szemelvények. 
rodás. A fehér vulkánokból lángtengerek reppennek a magasba 
és mint arany szökőkutak porzanak szanaszét. A kigyuladt 
jégóriások fölött szeplőtelenül tündököl a napkorong. És előt- 
tünk az Ígéretek Ígérete, az igézetek igézete, a Jungfrau igazi 
orma, legragyogóbb menyasszonyi ruhájában. S a fehér arra 
szépségébe még ellenállhatatlanabb csábot varázsol leghűsége- 
sebb párjának, a fénynek izzó ölelése. 
Salve Regina ! 
A Roththalsattel-tól az utolsó 2(36 m a 4166 m magas 
csúcsig az út döntő részlete, de csak szeles vagy rossz időben 
igazán kényes. A mai felhőtelen júliusi reggelen úgy ballagtunk 
fölfelö a szédítő jéggerincen, mintha nehéz szeges cipőinken 
Mercurius saru-szárnyait viselnők. Minden lépéssel növekedtek 
a hegyek és növekedett a látókör, a gyönyörűség és a jókedv. 
A csak három és fél kilométernyire levő Mönch hármas éle, 
az öt kilométerre fekvő Eiger alánk sülyedtek. E. F. W., a 
derék eastbournei reverend, ki a menedékházban éjjeli szom- 
szédom volt, két vezetőjével közvetlen nyomainkba ért. A szikár, 
száraz ember majdnem könnyezett a természet ennyi dicső- 
ségének láttára. És osztoztunk testvériesen e feloszthatatlan, 
kifogyhatatlan szépségben, melyből mindenkinek egész gyönyör 
jutott. Osztoztunk, mert éreztük, hogy itt nincs válaszfal, mert 
ilyet csak az ember állít maga és embertársa közé. Itt létezik 
a szívek testvérisége. 
Salve Regina! 
A jégormok a reggeli nap tiszta füzében óriás ametisz- 
tekké változának. A jégnek violás kékje keveredik a pitymallat 
rózsaszínével és meleg színezést kap minden. Az ég aljára 
kondor-bodor aranyfelhőket, felszökellő szárnyas lángcsóvákat, 
csipkézett bérc-silhüutteket hímez a reggel, ez a világszép 
napkeleti királyleány. Mintha minden az öröjn mámorában 
úsznék, valamint itta az első fényt; — s mintha minden fel- 
felé emelkednék, a völgyek illatos páráikban, az égbelátó 
hegyek tündöklésükben. Sursum corda. Ez a nagy fenséges 
némaság maga olyan, mint a végtelen hatalmas örömujjongás ; 
száz és száz kipirult jégtető színpompájával zengi: sursum 
corda. En nem csak láttam, hanem valósággal hallottam ezt 
a képet. 
